b'\n_START_ARTICLE_\nHektaritagavara\n_START_PARAGRAPH_\nHektaritagavara on kasvavate puude t\xc3\xbcvemahtude summa hektari kohta. Tagavara m\xc3\xa4\xc3\xa4ratakse puistuelementide hektaritagavarade summana. Puistuelemendi hektaritagavara arvutatakse puistuelemendi k\xc3\xb5rguse ning rinnaspindala (v\xc3\xb5i t\xc3\xa4iuse) v\xc3\xb5i puude arvu alusel._NEWLINE_Hektaritagavara arvestuse \xc3\xbchikuks on tm/ha ehk m\xc2\xb3/ha._NEWLINE_M\xc3\xa4\xc3\xa4ratakse ka tagavara juurdekasvu hektari kohta aastas._NEWLINE_Statistilise metsainventeerimise (SMI) andmed hektaritagavara kohta on suuremad kui tavametsakorralduse (metsaregistri) j\xc3\xa4rgi. 2008. aasta SMI j\xc3\xa4rgi on Eesti metsamaa keskmine hektaritagavara 201 tm. _NEWLINE_Hektaritagavara on suurem kaitsealustes metsades ja v\xc3\xa4iksem majandatavates metsades, kus noorte ja uuenevate metsade osakaal on suurem.'